มีไฝที่อวัยเพศค่ะเป็นกลมๆนูนๆ ตรงที่นูนมีหัวสีดำอยู่ด้วย ส่วนผิวข้างล่างเป็นสีน้ำตาลค่ะ เป็นมานานแล้ว จากตอนเด็กๆใหญ่ขึ้นเล็กน้อยค่ะแล้วก็เป็นลักษณะนี้มานานแล้ว ไม่ทราบว่าอันตรายต้องไปพบมั๊ยคะหรือปล่อยไว้ได้คะ ขอบค่ะ
สวัสดีค่ะ ไฝ หรือ melanocytic nevus แบ่งออกเป็น1. nevocellular nevus ซึ่งเป็นชนิดที่พบบ่อย มีหลายลักษณะด้วยกัน อาจจะเป็นจุดเรียบ ๆ หรือเป็นตุ่มนูน อาจเป็นสีเดียวกับผิวหนังบริเวณข้างๆ สีน้ำตาล หรือสีดำ โดยมากมีขนาดประมาณ 1 มิลลิเมตร ถึง 1 เซนติเมตร รูปร่างกลมหรือรี ผิวอาจเรียบหรือขรุขระก็ได้ และอาจพบขนงอกอยู่บนไฝได้ด้วย ขนาดของไฝอาจใหญ่ขึ้นเล็กน้อยตามการเติบโตของร่างกายได้2. dermal melanocytic nevus เช่น blue nevus เป็นไฝที่สีออกน้ำเงินดำ, nevus of Ota, nevus of Hori, nevus of Ito, mongolian spot ทััง 4 อย่างพบตั้งแต่แรกเกิด ลักษณะคือเป็นปานที่มีสีออกน้ำตาล เทา น้ำเงิน (แต่จัดอยู่ในกลุ่ม melanocytic nevus เพราะการเกิดเกี่ยวข้องกับเซลล์ชนิด melanocyte)ดังนั้น ไฝ ที่ เป็นอยู่ น่าจะอยู่ในกลุ่ม nevocellular nevus ซึ่งส่วนใหญ่ไม่มีอันตราย แต่ก็มีโอกาสพัฒนาไปเป็นมะเร็งเมลาโนมา (malignant melanoma) ซึ่งพบได้น้อยมาก โดยอาการที่บ่งว่าไฝดังกล่าวผิดปกติ ได้แก่- สีเปลี่ยนไปจากเดิม โดยมักดำเข้มขึ้น- ขอบเขตของไฝเริ่มไม่ชัดเจน- รูปร่างลักษณะของไฝไม่สมมาตรกัน คือเมื่อแบ่งครึ่งแล้วไฝมีขนาดไม่เท่ากัน- มีอาการคัน แดง บวม มีเลือดออกที่ไฝ หรือเจ็บบริเวณไฝ- มีขนาดใหญ่ขึ้นมาก หรือโตขึ้นอย่างรวดเร็วภายในไม่กี่เดือนหากมีลักษณะดังกล่าวก็ควรไปพบแพทย์เพื่อทำการตรวจค่ะ